stanford-oval/wikipedia huggingface dataset:
การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ยูไนเต็ด

| --- | --- |
เนมาญา วีดิช ผู้เล่นของแมนเชสเตอร์ยูไนเต็ดถูกไล่ออกจากสนามในนัดการแข่งขันพรีเมียร์ลีกที่พบกับลิเวอร์พูล เมื่อวันที่ 14 มีนาคม ค.ศ. 2009 ลิเวอร์พูลชนะในเกมดังกล่าว 4–1
ที่ตั้ง: นอร์ทเวสต์อิงแลนด์
ทีม: ลิเวอร์พูล แมนเชสเตอร์ยูไนเต็ด
พบกันครั้งแรก: 28 เมษายน ค.ศ. 1894 ฟุตบอลลีกเทสต์แมตเชส ลิเวอร์พูล 2–0 นิวตันฮีท
พบกันครั้งล่าสุด: 1 กันยายน ค.ศ. 2024 พรีเมียร์ลีก แมนเชสเตอร์ยูไนเต็ด 0–3 ลิเวอร์พูล
พบกันครั้งต่อไป: 4 มกราคม ค.ศ. 2025 พรีเมียร์ลีก ลิเวอร์พูล พบกับ แมนเชสเตอร์ยูไนเต็ด
สนาม: แอนฟีลด์ (ลิเวอร์พูล)  โอลด์แทรฟฟอร์ด (ยูไนเต็ด)
สถิติ
การพบกันทั้งหมด: 215
ชนะสูงสุด: แมนเชสเตอร์ยูไนเต็ด (83)
ลงเล่นสูงสุด: ไรอัน กิกส์ (48, แมนเชสเตอร์ยูไนเต็ด)
ทำคะแนนสูงสุด: มุฮัมมัด เศาะลาห์ (15, ลิเวอร์พูล)
สถิติรวม: ลิเวอร์พูล: 72 เสมอ: 60 แมนเชสเตอร์ยูไนเต็ด: 83
ชัยชนะครั้งใหญ่: ลิเวอร์พูล 7–0 แมนเชสเตอร์ยูไนเต็ด 5 มีนาคม ค.ศ. 2023 (พรีเมียร์ลีก ฤดูกาล 2022–23)
ทำประตูมากที่สุด: ลิเวอร์พูล 7–4 แมนเชสเตอร์ยูไนเต็ด 25 มีนาคม ค.ศ. 1908 (เฟิสต์ดิวิชัน ฤดูกาล 1907–08)
ชนะต่อเนื่องยาวนานที่สุด: 5 นัด ลิเวอร์พูล (2000–2002)
ไม่แพ้ต่อเนื่องยาวนานที่สุด: 13 นัด ลิเวอร์พูล (1919–1927)
ไม่แพ้ต่อเนื่องในปัจจุบัน: 2 นัด ลิเวอร์พูล (2024–ปัจจุบัน)
การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชลเตอร์ยูไนเต็ด (อังกฤษ: Liverpool F.C.–Manchester United F.C. rivalry) บางครั้งก็เรียกว่า ดาร์บีตะวันตกเฉียงเหนือ หรือสื่อมวลชนไทยเรียกว่า ศึกแดงเดือด หรือนัดวันแข่งขันเรียก วันแดงเดือด โดย กิตติกร อุดมผล นักพากย์ฟุตบอลเริ่มเรียกใน ค.ศ. 1996 เป็นการแข่งขันระหว่างเมืองของสโมสรฟุตบอลอาชีพอังกฤษ ลิเวอร์พูลกับแมนเชสเตอร์ยูไนเต็ด ถือเป็นหนึ่งในการแข่งขันที่ยิ่งใหญ่ที่สุดในวงการฟุตบอลอังกฤษ และเป็นการแข่งขันที่ยิ่งใหญ่ที่สุดและดุเดือดที่สุดในวงการฟุตบอลโลก
ทั้ง 2 ทีมเป็นสโมสรที่ประสบความสำเร็จในอังกฤษ โดยผลงานทั้งสองทีมรวมได้รับรางวัล 121 ถ้วย ในที่นี้เป็น 80 ถ้วยที่สำคัญ โดยลิเวอร์พูลชนะ 59 รางวัล (จาก 41 รายการสำคัญ) ส่วนแมนเชสเตอร์ยูไนเต็ดชนะ 62 รางวัล (จาก 39 รายการสำคัญ) ทั้งนี้นอกเหนือจากการแข่งขันบนสนาม ทั้งสองทีมยังมีรายได้มากมาย และมีผู้สนับสนุนมากมาย จากแฟนฟุตบอลทั่วโลก
นักฟุตบอลที่อยู่กับแมนเชสเตอร์ยูไนเต็ดมายาวนานอย่างไรอัน กิกส์ กล่าวไว้ว่า "บางทีอาจเป็นนัดการแข่งขันที่โด่งดังที่สุดในฟุตบอลอังกฤษ" โดยการแข่งขันของทั้งสองทีมนี้มักเกิดตอนมื้อกลางวัน เนื่องจากสื่อให้ความสนใจและเพื่อไม่ให้แฟนดื่มเหล้าก่อนเริ่มเกม
ศึกแดงเดือดนอกเกาะอังกฤษเกิดขึ้นทั้งหมดสามครั้ง คือ ปี 2014, 2018 และ 2022 โดยสองครั้งแรกจัดขึ้นที่สหรัฐ ส่วนครั้งที่สามจัดขึ้นที่สนามราชมังคลากีฬาสถานในประเทศไทย เมื่อวันที่ 12 กรกฎาคม
ในวันที่ 5 มีนาคม ค.ศ. 2023 ลิเวอร์พูลชนะแมนเชสเตอร์ยูไนเต็ดด้วยผลสกอร์ 7–0 ที่สนามแอนฟิลด์ จากการทำประตูโดย โกดี คักโป, ดาร์วิน นุญเญซ, มุฮัมมัด เศาะลาห์ โรแบร์ตู ฟีร์มีนู ถือเป็นการทำลายสถิติผลการแข่งขันที่ขาดลอยมากที่สุดตลอดกาลของศึกแดงเดือด และยังเป็นความพ่ายแพ้มากที่สุดของแมนเชสเตอร์ยูไนเต็ดนับตั้งแต่นัดพบกับวุลเวอร์แฮมป์ตันวอนเดอเรอส์ในเซคันด์ดิวิชัน เมื่อวันที่ 26 ธันวาคม ค.ศ. 1931
ภูมิหลัง > การแข่งขันระหว่างเมือง

การแข่งขันเกิดขึ้นชัดเจนระหว่างเมืองทั้งสองในช่วงยุคอุตสาหกรรม ในช่วงนี้เองที่นอร์ทเวสต์ในแมนเชสเตอร์มีชื่อเสียงในด้านอุตสาหกรรมเครื่องจักร ขณะที่ลิเวอร์พูลเป็นเมืองท่าที่สำคัญ
เมื่อมีการขุดคลองเดินเรือแมนเชสเตอร์ขึ้น เรือไม่จำเป็นต้องเดินทางผ่านเมืองลิเวอร์พูล สามารถส่งสินค้าโดยตรงถึงแมนเชสเตอร์ ถือเป็นโครงการที่กล้าหาญ และสร้างเสร็จในปี ค.ศ. 1894 เป็นคลองเรือสินค้าที่ยาวที่สุดในโลก การสร้างคลองส่งผลด้านการค้า ทำให้เกิดการสูญเสียงานและความไม่พอใจแก่ชาวเมืองลิเวอร์พูล นักประวัติศาสตร์ลงความเห็นว่านี่เป็นสาเหตุของความบาดหมางระหว่างสองเมืองนี้ นอกจากนั้นตราของสโมสรแมนเชสเตอร์ยูไนเต็ดยังมีสัญลักษณ์รูปเรือที่แสดงให้เห็นถึงคลองเดินเรือแมนเชสเตอร์ และสะท้อนให้เห็นรากเหง้าของการค้าของแมนเชสเตอร์ อย่างไรก็ตามสัญลักษณ์รูปเรือก็มีปรากฏในตราของสโมสรแมนเชสเตอร์ซิตีเช่นกัน
ในช่วงปลายคริสต์ทศวรรษ 1970 และ คริสต์ทศวรรษ 1980 อุตสาหกรรมของทั้งสองเมืองอยู่ในจุดขาลง แต่ทั้งสองเมืองก็กลับมาสู่จุดประสบความสำเร็จอีกครั้ง โดยทั้งสองเมืองเป็นที่รู้จักในฐานะเมืองระดับโลก แมนเชสเตอร์ได้เป็นเจ้าภาพจัดกีฬาเครือจักรภพปี ค.ศ. 2002 ขณะที่ลิเวอร์พูลได้รับการกำหนดเป็นเมืองหลวงทางวัฒนธรรมของยุโรปในปี ค.ศ. 2008
ภูมิหลัง > การแข่งขันฟุตบอล

ทั้งสองสโมสรถือว่าเป็นสโมสรยอดเยี่ยมของฟุตบอลอังกฤษ โดยชนะใน 121 ถ้วย (รวมกันทั้งสองทีม) ลิเวอร์พูลโดดเด่นในฟุตบอลอังกฤษตั้งแต่ปี ค.ศ. 1975 ถึง 1990 โดยเป็นผู้ชนะในลีก 11 ครั้งและได้ถ้วยยุโรป 4 ครั้ง ส่วนแมนเชสเตอร์ยูไนเต็ดโดดเด่นในช่วงปี ค.ศ. 1993 ถึง 2013 โดยเป็นผู้ชนะในลีก 13 ครั้ง และได้ถ้วยยุโรป 2 ครั้ง
| 0 | 1 | 2 | 3 | 4 |
| --- | --- | --- | --- | --- |
ในประเทศ
| การแข่งขัน | ลิเวอร์พูล | ลิเวอร์พูล | แมนเชสเตอร์ยูไนเต็ด | แมนเชสเตอร์ยูไนเต็ด |
การแข่งขัน: 
| รายการ | ปี | รายการ | ปี |  |
| พรีเมียร์ลีก | 1 | 2019–20 | 13 | 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11, 2012–13 |
| เฟิสต์ดิวิชัน | 18 | 1900–01, 1905–06, 1921–22, 1922–23, 1946–47, 1963–64, 1965–66, 1972–73, 1975–76, 1976–77, 1978–79, 1979–80, 1981–82, 1982–83, 1983–84, 1985–86, 1987–88, 1989–90 | 7 | 1907–08, 1910–11, 1951–52, 1955–56, 1956–57, 1964–65, 1966–67 |
| ผลรวมในลีก | 19 | 19 | 20 | 20 |
| เอฟเอคัพ | 8 | 1964–65, 1973–74, 1985–86, 1988–89, 1991–92, 2000–01, 2005–06, 2021–22 | 13 | 1908–09, 1947–48, 1962–63, 1976–77, 1982–83, 1984–85, 1989–90, 1993–94, 1995–96, 1998–99, 2003–04, 2015–16, 2023–24 |
| ลีกคัพ | 10 | 1980–81, 1981–82, 1982–83, 1983–84, 1994–95, 2000–01, 2002–03, 2011–12, 2021–22, 2023–24 | 6 | 1991–92, 2005–06, 2008–09, 2009–10, 2016–17, 2022–23 |
| คอมมิวนิตีชีลด์ (* = shared) | 16 | 1964*, 1965*, 1966, 1974, 1976, 1977*, 1979, 1980, 1982, 1986*, 1988, 1989, 1990*, 2001, 2006, 2022 | 21 | 1908, 1911, 1952, 1956, 1957, 1965*, 1967*, 1977*, 1983, 1990*, 1993, 1994, 1996, 1997, 2003, 2007, 2008, 2010, 2011, 2013, 2016 |
| ซูเปอร์คัพ | 1 | 1986 | 0 |  |
| ผลรวมฟุตบอลในประเทศ | 54 | 54 | 60 | 60 |
เกียรติประวัติบอลยุโรป
| ยูโรเปียนคัพ/ยูฟ่าแชมเปียนส์ลีก | 6 | 1976–77, 1977–78, 1980–81, 1983–84, 2004–05, 2018–19 | 3 | 1967–68, 1998–99, 2007–08 |
| ยูฟ่าคัพ/ยูฟ่ายูโรปาลีก | 3 | 1972–73, 1975–76, 2000–01 | 1 | 2016–17 |
| ยูฟ่าคัพวินเนอร์สคัพ | 0 |  | 1 | 1990–91 |
| ยูฟ่าซูเปอร์คัพ | 4 | 1977, 2001, 2005, 2019 | 1 | 1991 |
| ผลรวมบอลยุโรป | 13 | 13 | 6 | 6 |
การแข่งขันระดับโลก
| ฟีฟ่าคลับเวิลด์คัพ | 1 | 2019 | 1 | 2008 |
| อินเตอร์คอนติเนนตัลคัพ | 0 |  | 1 | 1999 |
| ผลรวมการแข่งขันระดับโลก | 1 | 1 | 2 | 2 |
ผลรวมทั้งหมด
ผลรวมทั้งหมด: 68
สถิติ

| การแข่งขัน | แมนเชสเตอร์ยูไนเต็ดชนะ | เสมอ | ลิเวอร์พูลชนะ |
| --- | --- | --- | --- |
| ลีก | 69 | 52 | 61 |
| เอฟเอคัพ | 11 | 4 | 4 |
| ลีกคัพ | 2 | 0 | 3 |
| ยูโรปาลีก | 0 | 1 | 1 |
| อื่น ๆ | 1 | 3 | 2 |
| รวม | 83 | 60 | 71 |
ผลการแข่งขันทั้งหมด > ในการแข่งขันฟุตบอลถ้วย

| วันที่ | สถานที่ | นัดการแข่งขัน> ทีม 1 | นัดการแข่งขัน> ผล | นัดการแข่งขัน> ทีม 2 | การแข่งขัน |
| --- | --- | --- | --- | --- | --- |
| 12 กุมภาพันธ์ 1898 | แบงก์สตรีต | นิวตันฮีท | 0–0 | ลิเวอร์พูล | เอฟเอคัพ รอบ 2 |
| 16 กุมภาพันธ์ 1898 | แอนฟีลด์ | ลิเวอร์พูล | 2–1 | นิวตันฮีท | เอฟเอคัพ รอบ 2 นัดรีเพลย์ |
| 7 กุมภาพันธ์ 1903 | แบงก์สตรีต | แมนเชสเตอร์ยูไนเต็ด | 2–1 | ลิเวอร์พูล | เอฟเอคัพ รอบ 1 |
| 8 มกราคม 1921 | แอนฟีลด์ | ลิเวอร์พูล | 1–1 | แมนเชสเตอร์ยูไนเต็ด | เอฟเอคัพ รอบ 1 |
| 12 มกราคม 1921 | โอลด์แทรฟฟอร์ด | แมนเชสเตอร์ยูไนเต็ด | 1–2 | ลิเวอร์พูล | เอฟเอคัพ รอบ 1 นัดรีเพลย์ |
| 24 มกราคม 1948 | กูดิสันพาร์ก | แมนเชสเตอร์ยูไนเต็ด | 3–0 | ลิเวอร์พูล | เอฟเอคัพ รอบ 4 |
| 30 มกราคม 1960 | แอนฟีลด์ | ลิเวอร์พูล | 1–3 | แมนเชสเตอร์ยูไนเต็ด | เอฟเอคัพ รอบ 4 |
| 14 สิงหาคม 1965 | โอลด์แทรฟฟอร์ด | แมนเชสเตอร์ยูไนเต็ด | 2–2 | ลิเวอร์พูล | แชริตีชีลด์ 1965 |
| 26 พฤศจิกายน 1985 | แอนฟีลด์ | ลิเวอร์พูล | 2–1 | แมนเชสเตอร์ยูไนเต็ด | ลีกคัพ รอบ 4 |
| 31 ตุลาคม 1990 | โอลด์แทรฟฟอร์ด | แมนเชสเตอร์ยูไนเต็ด | 3–1 | ลิเวอร์พูล | ลีกคัพ รอบ 3 |
| 24 มกราคม 1999 | โอลด์แทรฟฟอร์ด | แมนเชสเตอร์ยูไนเต็ด | 2–1 | ลิเวอร์พูล | เอฟเอคัพ รอบ 4 |
| 18 กุมภาพันธ์ 2006 | แอนฟีลด์ | ลิเวอร์พูล | 1–0 | แมนเชสเตอร์ยูไนเต็ด | เอฟเอคัพ รอบ 5 |
| 9 มกราคม 2011 | โอลด์แทรฟฟอร์ด | แมนเชสเตอร์ยูไนเต็ด | 1–0 | ลิเวอร์พูล | เอฟเอคัพ รอบ 3 |
| 28 มกราคม 2012 | แอนฟีลด์ | ลิเวอร์พูล | 2–1 | แมนเชสเตอร์ยูไนเต็ด | เอฟเอคัพ รอบ 4 |
| 25 กันยายน 2013 | โอลด์แทรฟฟอร์ด | แมนเชสเตอร์ยูไนเต็ด | 1–0 | ลิเวอร์พูล | ลีกคัพ รอบ 3 |
| 10 มีนาคม 2016 | แอนฟิลด์ | ลิเวอร์พูล | 2–0 | แมนเชสเตอร์ยูไนเต็ด | ยูฟ่ายูโรปาลีก รอบ 16 ทีม |
| 17 มีนาคม 2016 | โอลด์แทรฟฟอร์ด | แมนเชสเตอร์ยูไนเต็ด | 1–1 | ลิเวอร์พูล | ยูฟ่ายูโรปาลีก รอบ 16 ทีม |
| 29 กรกฎาคม 2018 | มิชิแกน สเตเดียม | แมนเชสเตอร์ยูไนเต็ด | 1-4 | ลิเวอร์พูล | ไอซีซี |
| 24 มกราคม 2021 | โอลด์แทรฟฟอร์ด | แมนเชสเตอร์ยูไนเต็ด | 3–2 | ลิเวอร์พูล | เอฟเอคัพ รอบ 4 |
| 17 มีนาคม 2024 | โอลด์แทรฟฟอร์ด | แมนเชสเตอร์ยูไนเต็ด | 4–3  (ต่อเวลา) | ลิเวอร์พูล | เอฟเอคัพ รอบ 8 ทีมสุดท้าย |
| แมนเชสเตอร์ยูไนเต็ดชนะ | ลิเวอร์พูลชนะ | เสมอ |
| --- | --- | --- |
| 9 | 6 | 3 |
ผลการแข่งขันทั้งหมด > ผลการแข่งขันในสนามแข่งขันกลาง

| วันที่ | สถานที่ | เมือง | นัดการแข่งขัน> ทีม 1 | นัดการแข่งขัน> ผล | นัดการแข่งขัน> ทีม 2 | การแข่งขัน |
| --- | --- | --- | --- | --- | --- | --- |
| 28 เมษายน 1894 | อีวุดพาร์ก | แบล็กเบิร์น | ลิเวอร์พูล | 2–0 | นิวตันฮีท | Football League Test Match |
| 21 พฤษภาคม 1977 | เวมบลีย์ | ลอนดอน | แมนเชสเตอร์ยูไนเต็ด | 2–1 | ลิเวอร์พูล | 1977 FA Cup Final |
| 13 สิงหาคม 1977 | เวมบลีย์ | ลอนดอน | ลิเวอร์พูล | 0–0 | แมนเชสเตอร์ยูไนเต็ด | 1977 Charity Shield |
| 31 มีนาคม 1979 | เมนโรด | แมนเชสเตอร์ | แมนเชสเตอร์ยูไนเต็ด | 2–2  (หลังต่อเวลาพิเศษ) | ลิเวอร์พูล | FA Cup Semi-final |
| 4 เมษายน 1979 | กูดิสันพาร์ก | ลิเวอร์พูล | แมนเชสเตอร์ยูไนเต็ด | 1–0 | ลิเวอร์พูล | FA Cup Semi-final Replay |
| 26 มีนาคม 1983 | เวมบลีย์ | ลอนดอน | ลิเวอร์พูล | 2–1  (หลังต่อเวลาพิเศษ) | แมนเชสเตอร์ยูไนเต็ด | 1983 League Cup Final |
| 20 สิงหาคม 1983 | เวมบลีย์ | ลอนดอน | แมนเชสเตอร์ยูไนเต็ด | 2–0 | ลิเวอร์พูล | 1983 Charity Shield |
| 13 เมษายน 1985 | กูดิสันพาร์ก | ลิเวอร์พูล | แมนเชสเตอร์ยูไนเต็ด | 2–2  (หลังต่อเวลาพิเศษ) | ลิเวอร์พูล | FA Cup Semi-final |
| 17 เมษายน 1985 | เมนโรด | แมนเชสเตอร์ | แมนเชสเตอร์ยูไนเต็ด | 2–1 | ลิเวอร์พูล | FA Cup Semi-final Replay |
| 18 สิงหาคม 1990 | เวมบลีย์ | ลอนดอน | ลิเวอร์พูล | 1–1 | แมนเชสเตอร์ยูไนเต็ด | 1990 Charity Shield |
| 11 พฤษภาคม 1996 | เวมบลีย์ | ลอนดอน | แมนเชสเตอร์ยูไนเต็ด | 1–0 | ลิเวอร์พูล | 1996 FA Cup Final |
| 12 สิงหาคม 2001 | มิลเลนเนียมสเตเดียม | คาร์ดิฟฟ์ | ลิเวอร์พูล | 2–1 | แมนเชสเตอร์ยูไนเต็ด | 2001 Charity Shield |
| 2 มีนาคม 2003 | มิลเลนเนียมสเตเดียม | คาร์ดิฟฟ์ | ลิเวอร์พูล | 2–0 | แมนเชสเตอร์ยูไนเต็ด | 2003 League Cup Final |
| 28 กรกฎาคม2022 | ราชมังคลากีฬาสถาน | กรุงเทพมหานคร | ลิเวอร์พูล | 0-4 | แมนเชสเตอร์ยูไนเต็ด | THE MATCH Bangkok Century Cup 2022 |
| 4 สิงหาคม 2024 | Williams-Brice Stadium | รัฐเซาท์แคโรไลนา | แมนเชสเตอร์ยูไนเต็ด | 0–3 | ลิเวอร์พูล | ฟุตบอลกระชับมิตร |
| แมนเชสเตอร์ยูไนเต็ดชนะ | ลิเวอร์พูลชนะ | เสมอ |
| --- | --- | --- |
| 6 | 5 | 4 |
สะบ้า (พืช)

| สะบ้า |
| --- | --- |

ฝักในรัฐอันธรประเทศ อินเดีย

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
วงศ์ย่อย:: Mimosoideae
เผ่า:: Mimoseae
สกุล:: Entada
สปีชีส์:: E.  rheedii
ชื่อทวินาม
Entada rheedii Spreng.

ชื่อพ้อง
 E. monostachya DC. E. pursaetha DC.
สะบ้า  ชื่อวิทยาศาสตร์: Entada rheedii อยู่ในวงศ์ Fabaceae เป็นไม้เถาเนื้อแข็งขนาดใหญ่ เลื้อยพาดพันต้นไม้อื่น ลำต้นมักคดงอหรือบิดเป็นเกลียว เปลือกนอกเรียบสีน้ำตาลแก่ ใบประกอบแบบขนนกสองชั้น ดอกออกเป็นกระจุก สีขาวแล้วเปลี่ยนเป็นสีเหลือง ผล เป็นฝักตรง หรือคดงอและบิดไปมา เปลือกผลแข็งเป็นเนื้อไม้ แต่ละข้อมี 1 เมล็ด เมื่อแก่ข้อจะหักเป็นท่อนๆ เมล็ดสีน้ำตาล ถึงแดงคล้ำ  รูปกึ่งกลม แบน แข็ง  เมล็ดใช่เล่นสะบ้า
การใช้ประโยชน์

พืชชนิดนี้เป็นยาสมุนไพรพื้นบ้านในแอฟริกา ใช้กระตุ้นให้เกิดความฝัน โดยนำเนื้อในของเมล็ดมารับประทาน หรือสับผสมกับยาสูบ  ใช้รักษาอาการปวดฟัน อาการเกี่ยวกับกล้ามเนื้อได้ ในยาไทยใช้เนื้อในเมล็ดดิบ รสเบื่อเมา แก้โรคผิวหนัง ผื่นคัน แก้โรคเรื้อน กลากเกลื้อน เมล็ดในสุมให้ไหม้เกรียมปรุงเป็นยารับประทานแก้พิษไข้ตัวร้อน เถาใช้ฆ่าพยาธิผิวหนัง ทางภาคอีสาน ใช้ เมล็ด หรือราก ฝนเหล้า ทาและฝนน้ำ แก้โรคผิวหนัง ในฟิลิปปินส์ ใช้น้ำจากเปลือกต้นทาแก้คันและโรคผิวหนังที่เป็นสะเก็ด เปลือกใช้เป็นยาเบือปลา
รูปเมล็ด

Entada rheedii
คณะพยาบาลศาสตร์ มหาวิทยาลัยสงขลานครินทร์

| --- | --- |
Faculty of Nursing, Prince of Songkla University

ชื่อย่อ: พย. / NUR
สถาปนา: 25 กุมภาพันธ์ พ.ศ. 2523 (44 ปี)
สังกัดการศึกษา: มหาวิทยาลัยสงขลานครินทร์
คณบดี: นงนุช บุญยัง
ที่อยู่: เลขที่ 15 ถนนกาญจนวณิชย์ ตำบลคอหงส์ อำเภอหาดใหญ่ จังหวัดสงขลา 90110
สี:   สีส้ม (แอปริคอท)
เว็บไซต์: www.nur.psu.ac.th

คณะพยาบาลศาสตร์ มหาวิทยาลัยสงขลานครินทร์ (อังกฤษ: Faculty of Nursing, Prince of Songkla University) เป็นหน่วยงานระดับคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตหาดใหญ่
ประวัติ

คณะพยาบาลศาสตร์ มหาวิทยาลัยสงขลานครินทร์ เดิมทีเป็นเพียงภาควิชาโรงเรียนพยาบาลสังกัดคณะแพทยศาสตร์ซึ่งก่อตั้งในปี 2516 โดยเริ่มรับนักศึกษารุ่นแรกเข้าศึกษาเมื่อวันที่ 4 มิถุนายน 2516 จำนวน 19 คนในหลักสูตร อนุปริญญาพยาบาลและผดุงครรภ์ มีระยะเวลาศึกษา 3 ปี 6 เดือน
ต่อมาในวันที่ 25 กุมภาพันธ์ 2523 ภาควิชาโรงเรียนพยาบาล จึงได้รับการยกฐานะขึ้นเป็นคณะพยาบาลศาสตร์ มหาวิทยาลัยสงขลานครินทร์ และได้ประกาศในราชกิจจานุเบกษา หน้าที่ 4 ฉบับพิเศษ เล่มที่ 97 ตอนที่ 154 ลงวันที่ 6 ตุลาคม 2523
หลักสูตร

| หลักสูตรที่เปิดสอนในคณะพยาบาลศาสตร์ มหาวิทยาลัยสงขลานครินทร์> ระดับประกาศนียบัตร | หลักสูตรที่เปิดสอนในคณะพยาบาลศาสตร์ มหาวิทยาลัยสงขลานครินทร์> ระดับปริญญาตรี | หลักสูตรที่เปิดสอนในคณะพยาบาลศาสตร์ มหาวิทยาลัยสงขลานครินทร์> ระดับปริญญาโท | หลักสูตรที่เปิดสอนในคณะพยาบาลศาสตร์ มหาวิทยาลัยสงขลานครินทร์> ระดับปริญญาเอก |
| --- | --- | --- | --- |
|  หลักสูตรระยะสั้น การฝึกอบรมการพยาบาลเวชปฏิบัติทั่วไป หลักสูตรการพยาบาลเฉพาะทาง สาขาการผดุงครรภ์  สาขาการบริหารการพยาบาล  สาขาการพยาบาลผู้ป่วยวิกฤต  สาขาการพยาบาลศัลยกรรมและการบาดเจ็บ  สาขาการพยาบาลสุขภาพจิตและจิตเวช ผู้มีภาวะวิกฤตสุขภาพจิตจากภัยพิบัติ |  หลักสูตรพยาบาลศาสตรบัณฑิต (พย.บ.)  สาขาวิชาพยาบาลศาสตร์ |  หลักสูตรพยาบาลศาสตรมหาบัณฑิต (พย.ม.) สาขาวิชาพยาบาลศาสตร์ |  หลักสูตรปรัชญาดุษฎีบัณฑิต (ปร.ด.) สาขาวิชาพยาบาลศาสตร์ (หลักสูตรนานาชาติ)  สาขาวิชาการพยาบาล (หลักสูตรนานาชาติ) |
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนการพยาบาลในประเทศไทย  |
| --- | --- |
สถาบันอุดมศึกษาของรัฐ: นเรศวร • นครพนม • นราธิวาสราชนครินทร์ • มหาสารคาม • สุโขทัยธรรมาธิราช •  อุบลราชธานี
สถาบันอุดมศึกษาในกำกับของรัฐ: เกษตรศาสตร์ •  การพยาบาลศรีสวรินทิรา • ขอนแก่น • จุฬาลงกรณ์  • จุฬาภรณ์ • เชียงใหม่ • แม่ฟ้าหลวง • นวมินทราธิราช • พะเยา • ทักษิณ • ธรรมศาสตร์ • บูรพา • มหิดล (พยาบาลศาสตร์ • แพทยศาสตร์รามาธิบดี • พยาบาลศาสตร์ นครสวรรค์ • พยาบาลศาสตร์ อำนาจเจริญ) • วลัยลักษณ์ • ศรีนครินทรวิโรฒ • สงขลานครินทร์ (พยาบาลศาสตร์ หาดใหญ่ • พยาบาลศาสตร์ ปัตตานี) • สุรนารี • วลัยลักษณ์ • สวนดุสิต
สถาบันอุดมศึกษาของรัฐ กลุ่มมหาวิทยาลัยราชภัฎ: เชียงราย •  สวนสุนันทา • ชัยภูมิ • นครปฐม • นครราชสีมา  • ร้อยเอ็ด • เพชรบุรี  • สุราษฎร์ธานี • อุบลราชธานี • อุดรธานี
สถาบันอุดมศึกษาของรัฐ กลุ่มมหาวิทยาลัยเทคโนโลยีราชมงคล: ธัญบุรี
วิทยาลัยพยาบาลบรมราชชนนี ในสังกัดคณะพยาบาลศาสตร์ สถาบันพระบรมราชชนก: กรุงเทพ • ขอนแก่น • จักรีรัช • จังหวัดนนทบุรี • ชลบุรี • ชัยนาท • เชียงใหม่ • ตรัง • นครราชสีมา • นครลำปาง • นครศรีธรรมราช • นพรัตน์วชิระ • พระพุทธบาท • พะเยา • พุทธชินราช • ยะลา • ราชบุรี • สงขลา • สรรพสิทธิประสงค์ • สระบุรี • สวรรค์ประชารักษ์ นครสวรรค์ • สุพรรณบรี • สุราษฎร์ธานี • สุรินทร์ • อุดรธานี • อุตรดิตถ์
วิทยาลัยพยาบาล  ในสังกัดคณะพยาบาลศาสตร์ สถาบันพระบรมราชชนก: พระจอมเกล้า จังหวัดเพชรบุรี • พระปกเกล้า จันทบุรี • ศรีมหาสารคาม
วิทยาลัยของรัฐ: พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ
สถาบันอุดมศึกษาเอกชน: กรุงเทพธนบุรี • เกษมบัณฑิต • คริสเตียน • เฉลิมกาญจนา • ชินวัตร • เชียงราย • นานาชาติเอเชีย-แปซิฟิก • ปทุมธานี • พายัพ • รังสิต • ราชธานี • ราชธานี (อุดรธานี) • วงษ์ชวลิตกุล  • เวสเทิร์น (วัชรพล) • เวสเทิร์น (กาญจนบุรี) • เวสเทิร์น (บุรีรัมย์) • สยาม • หัวเฉียวเฉลิมพระเกียรติ • อีสเทิร์นเอเชีย • อัสสัมชัญ • เซนต์หลุยส์ • นานาชาติเซนต์เทเรซา • บัณฑิตเอเซีย
รายชื่อ • หมวดหมู่ • โครงการ • สถานีย่อย
โจ โรเซนธัล

| โจ โรเซนธัล |
| --- | --- |
โรเซนธัลในปี 1990
เกิด: โจเซฟ จอห์น โรเซนธัล 9 ตุลาคม ค.ศ. 1911(1911-10-09) วอชิงตันดีซี
เสียชีวิต: 20 สิงหาคม ค.ศ. 2006(2006-08-20) (94 ปี) โนวาโต รัฐแคลิฟอร์เนีย
อาชีพ: ผู้รายงานข่าว ช่างภาพ
มีชื่อเสียงจาก: ภาพถ่ายที่ชื่อ การปักธงที่อิโอจิมะ
โจเซฟ จอห์น โรเซนธัล (อังกฤษ: Joseph John Rosenthal; 9 ตุลาคม ค.ศ. 1911 – 20 สิงหาคม ค.ศ. 2006) เป็นช่างภาพชาวอเมริกันที่ได้รับรางวัลพูลิตเซอร์ สำหรับภาพถ่ายที่เป็นดั่งสัญลักษณฺ์ของสงครามโลกครั้งที่สองที่ชื่อภาพ การปักธงที่อิโอจิมะ ที่ถ่ายขึ้นในระหว่างยุทธการที่อิโอโต ภาพของเขากลายเป็นหนึ่งในภาพถ่ายสงครามที่เป็นที่รู้จักมากที่สุด
ซารีนามารีเยีย เตมรีอูคอฟนาแห่งรัสเซีย

ซารีนามารีเยีย เตมรีอูคอฟนาแห่งรัสเซีย (Maria Temryukovna, รัสเซีย: Мари́я Темрюко́вна, ราวค.ศ. 1544 - 1 กันยายน ค.ศ. 1569) เป็นซารีนาเชื่อสายชาวเซอร์คาสเซียน แห่งอาณาจักรซาร์รัสเซีย และเป็นพระมเหสีพระองค์ที่สองในซาร์อีวานที่ 4 แห่งรัสเซีย
พระชนม์ชีพ > เสกสมรส

มารีเยียเป็นธิดาของเตมรูค (ติมูร์ หรือ เตมูร์) แห่งคาบาร์เดีย นับถือศาสนาอิสลาม พระนามเดิมของมารีเยีย คือ โคเชนีย์ บินท์ เตมูร์ [Qochenay bint Teymour] (Кученей) เป็นพระนามเดิมก่อนที่เข้าพิธีศีลจุ่ม หลังจากที่ซารีนาอนาสตาเซีย โรมานอฟนา พระมเหสีพระองค์แรกสิ้นพระชนม์ได้ 8 วัน โดยมีเขียนบรรยายว่า "สังฆมณฑล คณะสงฆ์และขุนนางโบยาร์ได้เชื้อเชิญอย่างจริงจังให้พระองค์เสาะหาเจ้าสาว และแจ้งว่าจะผ่อนปรนกฏแห่งความเหมาะสม" แต่เดิมซาร์อีวานที่ 4 แห่งรัสเซียทรงตั้งพระทัยที่จะอภิเษกสมรสกับคาทาริสนา จากีลอน พระขนิษฐาในกษัตริย์โปแลนด์ แต่กษัตริย์โปแลนด์ทรงเรียกร้องดินแดนปัสคอฟ สโมเลนสค์ และเวลีคีนอฟโกรอด จึงทำให้พระองค์ล้มเลิกแผนการ
ในปีค.ศ. 1560 พระเจ้าซาร์ทรงส่งขุนนางดูตัวไปสองคน คือ โวคเชรีนและเมียคีนิน ไปยังแถบเทือกเขาคอเคซัส "เพื่อดูตัวธิดาของเหล่าเจ้านครแถบเชอกาซี" ในวันที่ 15 มิถุนายน ค.ศ. 1561 ก็ได้พบเจ้าหญิงโคเชนีย์ "สตรีชาวเชอกาจากเมืองปียาตีกรอสค์" พวกเขาจึงให้เธอเดินทางมายังมอสโกพร้อมพี่ชายของเธอชื่อ ซัลตาลกุน (ต่อมามีการเปลี่ยนศาสนาและรับนามใหม่เป็น มีฮาอิล) พวกเขาได้พักที่ตึกใกล้พระราชวังเครมลิน ต่อมาพระเจ้าซาร์ทรงมี "พระบัญชาให้เจ้าหญิงเชอกาสกายาเข้าราชสำนัก พระองค์ทอดพระเนตรนางและตกหลุมรักนาง" ราชสำนักได้ส่งพระราชสาส์นไปถึงบิดาของเธอว่า
"ท่านเตมีร์กา ด้วยความดีงามในหัวใจของธิดาท่าน องค์ซารีนามารีเยีย เตมรีอูคอฟนาจะทรงเป็นที่รักยิ่งของพระเจ้าเหนือหัว ซาร์และแกรนด์ดยุกอีวาน วาซีลีเยวิช พระองค์จะทรงประทานความดีความชอบอันยิ่งใหญ่แก่พวกเรานี้ และธิดาของท่านจะอยู่เคียงข้างพระองค์ พระประมุข อันเป็นเกียรติยศแก่รัชสมัย"
นิทานพื้นบ้านของรัสเซียได้มีการกล่าวว่า ก่อนที่ซารีนาอนาสตาเซียจะสิ้นพระชนม์ ได้ทรงเตือนพระเจ้าซาร์ว่าขออย่าโปรดนำหญิงนอกรีตขึ้นเป็นพระมเหสี แต่ซาร์อีวานทรงหลงใหลในความงามของมารีเยียอย่างมาก และทรงตัดสินพระทัยอภิเษกสมรสกับพระนางทันที ในวันที่ 6 กรกฎาคม มีการประกอบพระราชพิธีหมั้นตามประเพณีรัสเซียโบราณ มีการมอบแหวนและผ้าพันคอประดับมุกตามธรรมเนียม โคเชนีย์ได้รับการบัฟติศมาและรับพระนามใหม่เป็นมารีเยีย ตามพระนามของนักบุญมารีย์ชาวมักดาลา หลังเสร็จสิ้นพิธีทางศาสนา พระเจ้าซาร์อีวานที่ 4 ทรงมอบไม้กางเขตสีทองแก่ซารีนามารีเยีย และซาเรวิชอีวานและซาเรวิชเฟโอดอร์ พระโอรสของพระเจ้าซาร์ทรงมอบไม้กางเขนประดับด้วยเพชรและไข่มุกแก่พระมารดาเลี้ยง ในวันที่ 21 สิงหาคม ค.ศ. 1561 ได้มีการจัดพิธีอภิเษกสมรสขึ้นก่อนจะถึงวันคล้ายวันพระราชสมภพของซาร์อีวาน 4 วัน ซาร์อีวานจะมีพระชนมายุ 31 พรรษา พระนางได้รับการสวมมงกุฎในมหาวิหารอัสสัมชัญ และทรงได้รับมอบจานทองคำที่ระลึกซึ่งเป็นฝีมือจากช่างทองของรัสเซีย
การเสกสมรสกับมารีเยีย เตมรีอูคอฟนาเกิดขึ้นไม่นานหลังซารีนาอนาสตาเซีย สิ้นพระชนม์ กลุ่มเจ้าชายเชอคาสก์ ญาติพี่น้องของมารีเยียได้เข้ามามีบทบาทและมีความก้าวหน้าในราชการอย่างรวดเร็ว และต่อมาจะมีบทบาทสำคัญในประวัติศาสตร์รัสเซีย หนึ่งในหลานชายของซารีนามารีเยียคือ โฮโรเชย์-มูร์ซา ที่ได้รับนามใหม่ว่า บอริส ได้แต่งงานกับมาร์ฟา น้องสาวของอัครบิดรฟิลาเรตแห่งมอสโก
เจอโรม ฮอร์ซีย์ นักการทูตอังกฤษได้บันทึกว่า "หลังจากนั้น (การสิ้นพระชนม์ของอนาสตาเซีย) พระองค์ (ซาร์อีวาน) ได้อภิเษกสมรสกับหนึ่งในเจ้าหญิงเซอคาสเซียนจากที่ห่างไกล เรารู้ว่าพระองค์ไม่มีทายาทกับพระนาง แต่การอภิเษกสมรสนี้เป็นพิธีเฉลิมฉลองและมีการจัดเทศกาลที่แปลกประหลาดและนอกรีตมากเสียจนอยากจะเชื่อว่ามันเกิดขึ้นจริง"
พระชนม์ชีพ > พระชนม์ชีพสมรส

ซารีนามารีเยียมีพระประสูติกาลพระโอรส คือ ซาเรวิชวาซิลี อีวาโนวิช ในวันที่ 21 มีนาคม ค.ศ. 1563 ตั้งพระนามตามพระสัสสุระของพระนาง คือ วาซิลีที่ 3 เจ้าชายแห่งมอสโก แต่ซาเรวิชสิ้นพระชนม์ในวันที่ 3 พฤษภาคม ปีเดียวกัน
ในปีค.ศ. 1562 ซารีนามารีเยียมักจะตามเสด็จพระราชสวามีไปในการเยี่ยมเยือนอารามสงฆ์ต่างๆ ในเดือนกรกฎาคม ค.ศ. 1563 พระนางเสด็จเยือนเมืองอะเลคซันดรอฟ พร้อมกับพระโอรสเลี้ยงองค์โต คือ ซาเรวิชอีวาน อีวาโนวิช เพื่อเดินทางแสวงบุญไปยังเมืองซุสดัล และรอสตอฟ
ในประวัติศาสตร์รัสเซียมักแสดงภาพซารีนามารีเยีย เตมรีอูคอฟนาในทางลบ และเชื่อว่าพระนางทรงสร้างแนวคิดในแง่ร้ายแก่พระราชสวามี ในบันทึกร่วมสมัยเขียนถึงซารีนามารีเยียว่าเป็นคน "มุ่งร้าย" หรือ มาเรีย "ผู้สร้างอารมณ์เสีย" ให้แก่พระเจ้าซาร์ และทรงยุยงให้สร้างความหวาดกลัวขึ้นมา
"การอภิเษกสมรสครั้งที่สองของซาร์อีวานนั้นไม่มีความสุขเหมือนชีวิตสมรสครั้งแรก มารีเยียสะกดใจพระสวามีด้วยความงามของพระนางเท่านั้น แต่ไม่สามารถแทนที่อนาสตาเซียในหัวใจของพระองค์และของประเทศได้ สำนึกถึงความเป็นเกียรติภูมิของราชวงศ์ไม่เคยอยู่ในความคิดของซารีนา คนร่วมสมัยเขียนว่า เจ้าหญิงจากเซอร์คาสเซียน ทรงมีอารมณ์ป่าเถื่อนรุนแรง มีความโหดเหี้ยมในจิตวิญญาณ ยังถ่ายทอดจิตใจที่ชั่วร้ายไปสู่อีวานว่าพระองค์ไม่สามารถรักษาความรักของพระองค์ได้ ในไม่ช้าชีวิตสมรสก็เปลี่ยนเป็นความเย็นชา พระองค์ได้ลิ้มรสเสน่ห์อันตรายของความไม่เที่ยงและความอัปยศ มารีเยียนั้นไม่เหมือนอนาสตาเซียในสายตาของอีวาน เพราะพระนางเป็นที่จดจำไปอีก 7 ปี ในฐานะผู้บริจาคทานแก่อารามมากมาย"
แต่ในไม่ช้าซาร์อีวานทรงรู้สึกเสียพระทัยที่อภิเษกสมรสกับพระนาง เพราะซารีนาองค์ใหม่ถูกมองว่าเป็นคนไม่รู้หนังสือและมีพระอุปนิสัยอาฆาตพยาบาท ซารีนามารีเยียไม่ทรงสนพระทัยในวิถีชีวิตสังคมมอสโกและถูกกล่าวขานว่าเป็นพระมารดาเลี้ยงที่แย่สำหรับพระโอรสทั้งสองของซาร์อีวาน คือ ซาเรวิชอีวาน อีวาโนวิชและซาเรวิชเฟโอดอร์ อีวาโนวิช 
ซารีนามารีเยียมักจะทรงเป็นที่เกลียดชังในหมู่ข้าราชบริพาร ซึ่งเชื่อว่าพระนางทรงมีพฤติกรรมที่แปลกประหลาดและทรงประพฤติตนเป็นแม่มด นักประวัติศาสตร์บางคนได้เขียนว่า ซารีนามารีเยียทรงเป็นคนแรกๆที่ยุยงให้พระสวามีจัดตั้งกองกำลังโอพริชนิก ความระหองระแหงในชีวิตสมรสที่เกิดขึ้นมีบันทึกว่าพระเจ้าซาร์อีวานที่ 4 ทรงละเลยซารีนาชาวเซอร์คาสเซียน และวางแผนจะส่งพระนางไปอยู่คอนแวนต์และให้ครองตนเป็นนางชี แต่คาดว่าพงศาวดารอาจจะมีการสับสนกับพระมเหสีองค์อื่นของซาร์
พระชนม์ชีพ > สิ้นพระชนม์

ซารีนามารีเยียสิ้นพระชนม์ในวันที่ 1 กันยายน ค.ศ. 1569 ขณะมีพระชนมายุ 25 พรรษา ณ อะเลคซันดรอฟ, แคว้นวลาดีมีร์ หลังจากกลับเสด็จประพาสเมืองโวล็อกดา มีการเล่าลือว่าพระนางทรงถูกลอบปลงพระชนม์ด้วยยาพิษโดยพระสวามี แต่พระเจ้าซาร์ไม่ทรงเคยยอมรับข่าวลือนี้ และมีผู้คนจำนวนมากถูกทัณฑ์ทรมานในข้อหาเป็นผู้ต้องสงสัยในการปลงพระชนม์ซารีนา มีบันทึกว่า
"ในวันที่ 1 กันยายน ค.ศ. 1569 พระมเหสีในพระเจ้าซาร์อีวาน ซารีนามารีเยีย สิ้นพระชนม์โดยพระสวามีแทบไม่ได้โศกเศร้าเสียใจ แม้ว่าเพื่อความเหมาะสมของธรรมเนียมรัสเซียทั้งผองที่ต้องแสดงความโศกาอาดูร ทุกแห่งหนต้องหยุดนิ่ง ขุนนางโบยาร์ ชนชั้นสูง ข้าราชสำนักต้องแต่งกายด้วยชุดที่ดูถ่อมตนที่สุด หรือชุดไว้ทุกข์ (เสื้อคลุมขนสัตว์กำมะหยี่คัมชัตกาที่ไม่มีทองประดับ)" ในทุกเมืองต้องประกอบพิธีไว้อาลัยพระศพ การให้ทานผู้ยากไร้ และการบริจาคให้อารามและโบสถ์ แต่พระเจ้าซาร์อีวานผู้โหดร้ายแสดงความโศกเศร้าแบบหน้าซื่อใจคด ทรงปิดบังเรื่องราวที่แท้จริง หลังจากผ่านมาได้สิบวัน พระองค์เสด็จรับทูตต่างประเทศได้อย่างสงบในพระราชวังมอสโก แต่ก็ทรงรีบออกจากเมืองหลวงเพื่อไปปราบปรามอย่างโหดร้ายและประหารชีวิตชาวเมืองอเล็กซันดร์ สโลโบดาที่ก่อกบฏแยกดินแดน การสิ้นพระชนม์ของพระมเหสีทั้งสองแม้ว่าจะมีจิตสำนึกทางวิญญาณที่ไม่เหมือนกัน แต่กลับแสดงผลลัพธ์ที่โชคร้ายไม่แพ้กัน อนาสตาเซียจากไปโดยพาจิตสำนึกคุณธรรมไปจากอีวาน ส่วนมารีเยียจากไปโดยส่งผ่านความโหดร้ายในการฆาตกรรม มีการกระจายข่าวลือไปทั่วว่า มารีเยียถูกวางยาพิษลอบปลงพระชนม์โดยศัตรูผู้ลึกลับเหมือนอนาสตาเซีย พระองค์จึงเตรียมให้รัสเซียพร้อมรับความโกรธเกรี้ยวพยาบาทของพระองค์
พระธำมรงค์ประจำพระองค์ของซารีนามารีเยีย เตมรีอูคอฟนาแห่งรัสเซีย